CELEX: 32019D1299
Language: ro
Date: 2019-07-31 00:00:00
Title: Decizia de punere în aplicare (PESC) 2019/1299 a Consiliului din 31 iulie 2019 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

2.8.2019   
               
               
                  RO
               
               
                  Jurnalul Oficial al Uniunii Europene
               
               
                  L 204/44
               
            
         DECIZIA DE PUNERE ÎN APLICARE (PESC) 2019/1299 A CONSILIULUI
         din 31 iulie 2019
         privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC ( (1)), în special articolul 12 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2015, Consiliul a adoptat Decizia (PESC) 2015/1333.
                  
               
                     (2)
                  
                  
                     În conformitate cu articolul 17 alineatul (2) din Decizia (PESC) 2015/1333, Consiliul a reexaminat listele persoanelor și entităților desemnate care figurează în anexele II și IV la decizia respectivă.
                  
               
                     (3)
                  
                  
                     Rubrica privind o persoană ar trebui să fie eliminată din anexa II la Decizia (PESC) 2015/1333 și rubricile privind două persoane ar trebui eliminate din anexa IV la decizia respectivă.
                  
               
                     (4)
                  
                  
                     Decizia (PESC) 2015/1333 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexele II și IV la Decizia (PESC) 2015/1333 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 31 iulie 2019.
            
               
                  Pentru Consiliu
               
               
                  Președintele
               
               T. TUPPURAINEN
            
         
         
            (1)  JO L 206, 1.8.2015, p. 34.
      
      
         
            ANEXĂ
            Decizia (PESC) 2015/1333 se modifică după cum urmează:
            
                        1.
                     
                     
                        în anexa II [„Lista persoanelor și entităților menționate la articolul 8 alineatul (2)”], rubrica 1 (referitoare la ABDUSSALAM, Abdussalam Mohammed) se elimină din lista prevăzută în partea A (Persoane);
                     
                  
                        2.
                     
                     
                        în anexa IV [„Lista persoanelor și entităților menționate la articolul 9 alineatul (2)”], rubricile 1 (referitoare la ABDUSSALAM, Abdussalam Mohammed) și 14 (referitoare la AL-BAGHDADI, Dr Abdulqader Mohammed) se elimină din lista prevăzută în partea A (Persoane).